****

**Каунбаева Улдай Рахмановна**

**Маңғыстау облысы; Бейнеу ауданы**

**Манашы орта мектебі**

**Ағылшын тілі пәні мұғалімі**

**Каунбаева Улдай Рахмановна**

**Тақырыбы: Ұлттық киім мәдениеті**

**Сабақтың түрі: Жаңа сабақ**

**Оқыту әдісі: Сұрақ - жауап, түсіндіру, әңгімелеу**

**Пәнаралық байланыс: әдебиет, тарих, этнография**

**Көрнекіліктер: Қазақтың ұлттық киім үлгілерінің суреттері**

**Сабақтың тақырыбы: Ұлттық киім мәдениеті**

**Сабақтың мақсаты:**

**Білімділік мақсаты: Оқушылардың қазақтың ұлттық киімдері туралы білімін молайту, ұлттық киімдермен таныстыру**

**Дамытушылық мақсаты: Дұрыс сөйлей білуге үйрету, сөздік қорын дамыту, сөйлей білу әрекеттерін жетілдіру**

**Тәрбиелік мақсаты: Отансүйгіштікке, адамгершілікке, әдептілікке тәрбиелеу. Қазақтың тарихына, салт - дәстүріне деген оқушылардың қызығушылығын арттыру.**

**Сабақтың түрі: Жаңа сабақ**

**Оқыту әдісі: Сұрақ - жауап, түсіндіру, әңгімелеу**

**Пәнаралық байланыс: әдебиет, тарих, этнография**

**Көрнекіліктер: Қазақтың ұлттық киім үлгілерінің суреттері**

**Сабақ барысы**

**I. Ұйымдастыру кезеңі:**

**1 – жүргізуші**

**Ағаш көркі жапырақ**

**Адам көркі шүберек**

**Көктемде шығып күз келгенде солатын ағаш жапырағы секілді адам киімі де мәңгілік емес, жаңарады, жаңғырады уақыты келгенде тозады дегенменде киімнің киімі бар осы біз не киіп жүрміз, қалай киініп жүрміз. Бұл сұрақтарға бүгінгі тәрбие сағатымызда талқылайтын боламыз.**

**Сәлематсыздарма құрметті ұстаздар, оқушылар, ата- аналар! Бүгінгі біздің ашық тарбие сағатымызға қош келдіңіздер!**

**2- жүргізуші**

**Бүгінгі ашық тәрбие сағатымыздың тақырыбы: «Ұлттық киім мәдениеті»**

**Адам бойындағы киімді біз үшке бөліп қарадық. Олар Бас киім, дене киімі, аяқ киім. Осы ашық тарбие сағатымызды да үштік негізде құрдық.**

**1-жүргізуші Алдымен біздің 7 «Б» сынып оқушыларын қарсаламыз.**

**Осы тақырыбымызға байланысты оқушыларымызды үш топқа бөлеміз.**

**1 топ ұлттық бас киімдер**

**2 топ ұлттық дене киімдер**

1. **топ ұлттық аяқ киімдер**

**2-жүргізуші Сюжетке назар аударайық**

**1-жүргізуші Балалар бүгін біз киім жайында оның ішінде Қазақтың ұлттық киімдері туралы өтіп олармен танысамыз. Киім - денені ауа райының, сыртқы ортаның зиянды әсерінен қорғайтын жасанды жамылғы, тұтыныс бұйымы. Қазақ халқының ұлттық киімдері өзіндік өзгешелікке толы.**

**1- жүргізуші Ұлттық киімдерге біз тақия, қалпақ, сәукеле, мәсі, саптама етік, кимешек, жейде, көйлек, камзол, шапан, ішік тағы сол сияқты киімдерді жатқызамыз. Біз бүгін олардың әрқайсысына жекелеп тоқталамыз.**

**1-Жүргізуші Келесі кезекте топтарға береміз. Әр топ өздерінің топ атауларына байланысты киімдерін таныстырып шығады.**

**Тақия - сәтен, шұға сияқты матадан кестелеп тігілген баскиім. Тақияның үлгілері көп: үкілі, оқалы, шошақ төбе, тікше, қатипа, т. б.**

**Қалпақ - ақ киізден қалың матадан тігілген, биік төбелі баскиім. Төбесі шошақ биіктеу етегі кең келген бұл баскиім күннің сәулесін, суық өткізбейді, жауын-шашыннан пана сәнді киім. Оны ақ киізден немесе қалың матадан тігеді.**

**Сәукеле - қызды ұзатқанда киетін аса қымбат, бағалы, кәделі әрі әсем баскиім. Сәукеле баскиім ғана емес, қазақ сән - салтанатының, салт - дәстүрінің, мәдениетімен шеберліктің озық үлгісі.**

**Кимешек - қазақ әйелдеріне тән. Кимешекті ақ матадан, кейде жібек матадан тігіп, жиегін көмкеріп әшекейлеп дайындайды. Салт бойынша әйелдер балалы болғаннан кейін киеді.**

**Ішік - әрі жылы, сәнді, сырт киім. Ішікті еркектер де әйелдер де киеді. Ішікті әшекейлеп, ою, кестелеп, зерлеп тігеді.**

**Шапан - қазақтың ең көп тараған, аса қастерлі, кәделі сырт киімдерінің бірі. Тысы мен астарының арасына жүн немесе мата салынып, шұға сияқты әдемі мықты матадан қапталып тігіледі.**

**Жейде - түймелігі жоқ ішкиім. Алдыңғы екі өңірі өте ұзын, камзол тәрізді төменге салбырап тұрады. Жейде қайырма жаға, тік жаға, қақпақ жағалы боп бөлінеді.**

**Камзол - орны ерекше, әрі жылулық, сәндік міндет атқаратын киім. Камзол астарлы, жеңсіз жеңіл жаздық киім. Етектері мен жағалары тас, оқа, күміс тиындармен әшекейленген, бойтұмар қадап, әртүрлі әткеншектер ілген.**

**Саптама етік - қонышы ұзын, киіз байпақпен шалбардың балағын ішіне салып киетін етік. Оны ертеде қолдан иленген көңнен адамның аяғы мен тізе буынын суықтан бейімдеп киіз байпақтың сыртынан киген.**

**Мәсі - өкшесіз, жұмсақ, аяққа жеңіл тігілетін қонышты аяқкиім. Мұны көп жерлерде іш байпақ, іш етік, былғары байпақ, көзел, жұмсақ былғарыдан тігіледі.**

**2 –жүргізуші Жарайсыңдар, Домбырасыз ән қайда, домбырасыз сән қайда демекші келесі кезекті Жұлдыз, Айнур қыздарымыздың орындауында күй « »**

**1-Жүргізуші: Келесі кезекте сюжетке назар аударайық «Ұлттық қол өнер шебері»**

**Өзіміздің Маңғыстау облысы Өзен қаласындағы ұлттық киім тігетін шебер Алтыншаш апамыздың ұлттық нақышта тігілген заманауи дүниелері.**

**Жүргізуші Осы бейне сюжетке байланысты топтарға тапсырма беріледі. Ұлттық киім туралы «Алты қалпақтан» тапсырмалар**

**Ақ қалпақ: Ұлттық киімдер туралы айтады.**

**Сары қалпақ: Жағымды жағы, яғни пайдалы тұстарын айтады.**

**Қара қалпақ: Жағымсыз жақтар, пайдасыз тұстары.**

**Қызыл қалпақ: Ойын-мағынасын жеткізу.**

**Жасыл қалпақ: жаңа идея**

**Көк қалпақ: қорытындылау**

**жүргізуші:**

Бүгін мына айнала,  
Неткен ғажап әдемі.  
Сұлу қыздар ортада,  
Би де билеп береді  
Би: « Үкілі кәмшәт»

**2-жүргізуші:** келесі кезекте 3 кезеңдегі киім үлгілеріне бергіміз келіп отыр.

1-ші кезең Абай, алаш дәуіріндегі кезең

2-Кеңес дәуіріндегі кезең

3-Қазіргі замандағы кезең

**1-жүргізуші:** Осы үлгіде киіну сіздерге қандай әсер берді? Өз пікірлеріңізді айтып өтіңіз. **Тамаша!**

Күндей күліп жүреді,  
Әп - әдемі бір өзі.  
Аяулым мен Айнур атты сұлулар   
«Гүлдерай» әнін сізге тарту етеді.

**Қорытынды:**

**Мұғалім сөзі - Шығыстың данышпан ақыны Мәуләнә қанша адам көрдім үстінде киімі жоқ, қанша киім көрдім ішінде адамы жоқ деген екен. Қазақстан киім нарығында өзгелердің аты озып тұр. Қазақстан халқын көршілес қырғыз, қытай, орыс, түрік секілдес көршілес ағайындар киіндіріп жүр. Дегенмен біз бүгін тәрбие сағатымызда отандық өнім туралы, ұлттық киім туралы әңгіме өрбіттік, себебі киім индустриясы экономиканың өзекті бір саласы ғана емес, ұлттық мәдениеттің бір бөлшегі. Сондықтан күн сайын трендтер жаңарып жатқан заманда ұлттық киімді бренд қылатын уақыт келді.**

**Жүргізушілер: Осымен ашық тәрбие сағатымызды аяқтаймыз. Алтын уақыттарыңызды бөліп келгендеріңізге көп көп рақмет!**